
СПРАВКА
ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 9 ОТ 2023 Г. ЗА УСЛОВИЯТА И РЕДА ЗА ПРИЛАГАНЕ НА ИНТЕРВЕНЦИИТЕ „БИОЛОГИЧНО РАСТЕНИЕВЪДСТВО“ И „БИОЛОГИЧНО ПЧЕЛАРСТВО“, ВКЛЮЧЕНИ В СТРАТЕГИЧЕСКИЯ ПЛАН ЗА РАЗВИТИЕТО НА ЗЕМЕДЕЛИЕТО И СЕЛСКИТЕ РАЙОНИ ЗА ПЕРИОДА 2023-2027 Г.



	№
	Организация/
потребител
(вкл. начина на получаване на предложението)
	Бележки и предложения
	Приети/
неприети
	Мотиви

	1. 
	Petya Zaharieva
(Портал за обществени консултации – 
4 коментара на 12 февруари 2025 г.)
	Чл. 10. (3) При прехвърляне на стопанството приобретателят встъпва в правата и задълженията на прехвърлителя по подадено през текущата кампания заявление за подпомагане по интервенцията по чл. 22, ал. 2, т. 1 или заявление за плащане по многогодишния ангажимент по интервенциите по чл. 22, ал. 1 и ал. 2, т. 2 след одобрението на ДФЗ.
КОМЕНТАР: „интервенциите“ да се замени с „операции от интервенциите по по чл. 22, ал. 1 и ал. 2, т. 2“.„интервенция“ да се замени с „операции от интервенцията по чл. 22, ал. 2, т. 1“.
	Не се приема
	Предложената редакция води до неяснота на разпоредбата, а съгласно Закона за нормативните актове разпоредбите трябва да са формулирани точно, кратко и ясно. 

	
	
	Чл. 22а. (Нов - ДВ, бр. 46 от 2024 г., в сила от 31.05.2024 г.) (1) Интервенциите по чл. 22 не се прилагат в обхвата на площи в предоставените данни от Министерството на околната среда и водите, в които не може да се извършва никаква дейност, съгласно Становище по екологична оценка № 5-4/2023 г., с което е съгласуван Стратегическият план, публикувано на интернет адрес: https://www.moew.government.bg/bg/stanoviste-po-ekologichna-ocenka-5-4-2023-g-s-koeto-se-suglasuvastrategicheski-plan-za-razvitie-na-zemedelieto-i-selskite-rajoni-za-perioda-2023-2027-g/.
КОМЕНТАР: Какво се случва с вече поетите ангажименти, които попадат в обхвата на посочените площи?
	Не се приема
	Коментарът не се отнася до разпоредби, които са предмет на представения проект за обществено обсъждане. Поставят се въпроси относно конкретни случаи, а не се правят предложения за изменение или допълнение на текстове от наредбата и не е представено становище с изложени мотиви.



	
	
	Чл. 32. (1) Компетентното звено по чл. 2 от Наредба № 5 от 2018 г. въз основа на данните в регистъра по чл. 16а, ал. 1, т. 1 от ЗПООПЗПЕС предоставя на ДФЗ информация за включените в система на контрол със статус в преход площи и пчелни семейства на оператора към 31 декември на предходната календарна година. Площите, включени в регистъра, се предоставят като цифрови географски данни от Министерството на земеделието и храните.
(2) Компетентното звено по чл. 2 от Наредба № 5 от 2018 г. въз основа на данните в регистъра по чл. 16а, ал. 1, т. 1 от ЗПООПЗПЕС предоставя на ДФЗ информация за включените в система на контрол с биологичен статус площи и пчелни семейства на оператора към 31 декември на предходната календарна година. Площите, включени в регистъра, се предоставят като цифрови географски данни от Министерството на земеделието и храните.
КОМЕНТАР:Цифрови географски данни (или пространствени данни) представляват информация, която описва местоположението и характеристиките на обекти или явления на земната повърхност в цифров вид. Тези данни се използват за създаване на цифрови карти, анализ на пространствени зависимости и моделиране на процеси в географската среда.
Защо цифровите географски данни в системата ИСАК и СЕУ, по отношение на био площите са базата на 4км растер на ортофото картите, а не на базата на слой Кадастрални имоти? Пример: в кампания 2023-2024 един кадастрален имот/БЗС трябваше да бъде „нацепен“ на няколко БЗС парцела, в зависимост от това дали минава граница на 4км растър от ортофото картата през него.
	Не се приема
	Коментарът не се отнася до разпоредби, които да са предмет на представения проект за обществено обсъждане. Поставят се въпроси относно начина на разработване на цифровите географски данни, които се зареждат в ИСАК, а не се прави конкретно предложение за изменение или допълнение на цитираната разпоредба на чл. 32.  

	
	
	Чл. 57. (2) За установени неспазвания, засягащи условия за подпомагане, които не могат да се проверяват чрез системата за мониторинг на площ, земеделските стопани могат да извършат изменения или оттегляния, или корекция на заявлението по всяко време след неговото подаване, но не по-късно от 10 октомври на годината на кандидатстване, при условие че не са били информирани, че:
КОМЕНТАР: Обикновено правните основания след споразумения излизат след датата 10 октомври. Как се процедира в хипотезата, в която заявен парцел по интервенцията, попадне извън правно основание след 10 октомври?
	Не се приема
	Коментарът не се отнася до разпоредби, които да са предмет на представения проект на наредба за обществено обсъждане.  В допълнение може да се отбележи, че съгласно условията на интервенцията „Биологично растениевъдство“ по тази интервенция могат доброволно да се поемат петгодишни ангажименти, като всяка година започва от началото на съответната календарна година и приключва на 31.12. В тази връзка правните основания следва да бъдат съобразени с тези условия за получаване на подпомагане още към момента на заявяване.

	
	
	Чл. 83. (1) Държавен фонд "Земеделие" намалява плащанията по операция "Плащания за преминаване към биологично растениевъдство", когато:
3. при административни проверки и/или при проверка на място за даден парцел се установи, че допустимата за подпомагане площ е под 0,1 ха - площта на парцела се счита за недопустима за плащане и се наддекларира; или
КОМЕНТАР: „и се наддекларира“ да се замени с „и не се наддекларира“
	Не се приема
	Коментарът не се отнася до разпоредби, които да са предмет на представения проект на наредба за обществено обсъждане. Не става ясно защо се предлагат тези изменения, какви са мотивите, които могат да доведат до отпадане на изискването за наддеклариране. 

	
	
	Чл. 84. (1) Държавен фонд "Земеделие" намалява плащанията по операция "Плащания за поддържане на биологично растениевъдство", когато:
3. при административни проверки и/или при проверка на място за даден парцел се установи, че допустимата за подпомагане площ е под 0,1 ха - площта на парцела се счита за недопустима за плащане и се наддекларира; или
КОМЕНТАР: „и се наддекларира“ да се замени с „и не се наддекларира“
	Не се приема
	Виж мотивите по – горе.

	
	
	Чл. 93. (1) Държавен фонд "Земеделие" може да изиска от земеделските стопани всички необходими документи, свързани с изпълнението на интервенциите по чл. 22 и предоставяне на финансовото подпомагане по тях
КОМЕНТАР: „интервенциите“ да се замени с „операции от интервенциите по чл. 22“.
	Не се приема
	Виж мотивите по – горе.

	
	
	Чл. 90. (1) Държавен фонд "Земеделие" определя сумата на плащането, което може да бъде отпуснато на бенефициент по съответната интервенция по чл. 1, ал. 1, въз основа на условията, установени в ЗПЗП, Стратегическия план и националната нормативна уредба.
(2) (Изм. - ДВ, бр. 46 от 2024 г., в сила от 31.05.2024 г.) По интервенциите в чл. 1, ал. 1 отказите, намаленията на плащанията и санкциите по чл. 76 от ЗПЗП се прилагат в следната последователност:
3. (изм. - ДВ, бр. 46 от 2024 г., в сила от 31.05.2024 г.) сумата, получена в резултат на прилагането на т. 2, служи за основа при изчисляването на сумата на намаленията при неспазване на изискванията по управление и задълженията по съответните интервенции;
КОМЕНТАР: интервенция по чл. 1, ал. 1 да се замени с „операции от интервенциите по чл. 22“.;
„интервенции“ да се замени с „операции от интервенциите по чл. 22“.
	Не се приема
	Виж мотивите по – горе.

	2. 
	Национална био асоциация
Елисавета Митева – член на Управителния съвет
(становище № 15-82 от 17 февруари 2025 г.)
	В законоустановения срок, след запознаване с проекта на Наредба за изменение и допълнение на Наредба № 9 от 2023 г. за условията и реда за прилагане на интервенциите „Биологично растениевъдство“ и „Биологично пчеларство“, включени в Стратегическия план за развитието на земеделието и селските райони за периода 2023-2027 г., както и доклада към него, бихме искали да изразим и нашето становище:
Национална био асоциация, изцяло приема така направените предложения в проекта на НИД на Наредба  № 9 от 2023 г., тъй като същите са изцяло в интерес на добросъвестните земеделски биопроизводители в прилагането на правилата на биологичното производство. Облекчават се условията на санкции върху стопанствата при констатиране на по-голямо намаление на площите от 10%, спрямо поетия ангажимент.
Защитават се интересите на фиска на Република България и Европейския съюз, като се въвежда възможност да се санкционират недобросъвестни бенефициенти за две последователни години – при установяване на т.н. изкуствени условия.
	
	

	3. 
	sklbp
(Портал за обществени консултации на 17 февруари 2025 г.)
	Сдружение на контролиращите лица за биологично производство
Становището на СДРУЖЕНИЕ НА КОНТРОЛИРАЩИТЕ ЛИЦА ЗА БИОЛОГИЧНО ПРОИЗВОДСТВО (СКЛБП) с ЕИК: 205925521 по Проекта на НИД на Наредба 9 от 2023 г. е изпратено до Министерство на земеделието и храните с вх. № 62-55 от 17.02.2025 г.
	
	

	
	Сдружение на контролиращите лица за биологично производство
Жулиета Димова – председател на Управителния съвет
(становище № 62-55 от 17 февруари 2025 г.)
	Във връзка с публикуван на 17.01.2025 г. проект на Наредба № 9 от 2023 г. за условията и реда за прилагане на интервенциите „Биологично растениевъдство" и „Биологично пчеларство", включени в Стратегическия план за развитието на земеделието и селските райони за периода 2023-2027 г. и съгласно чл. 26 от Закона за нормативните актове с настоящото становище представям позицията на СДРУЖЕНИЕ НА КОНТРОЛИРАЩИТЕ ЛИЦА ЗА БИЛОГИЧНО ПРОИЗВОДСТВО с ЕИК: 205925521 за изменение на параграф 26 в цитирания по-горе проект на подзаконов нормативен акт.
	
	

	
	
	Предложеният текст в параграф 26 гласи:
„§ 26. В Наредба № 5 от 2018 г. за прилагане на правилата на биологично производство, етикетиране и контрол, и за издаване на разрешение за контролна дейност за спазване на правилата на биологичното производство, както и за последващ официален надзор върху контролиращите лица (обн., ДВ, бр.75 от 2018 г.; изм., бр. 93 от 2018 г., бр. 35 от 2019 г. и бр. 33 от 2020 г., изм. и доп. бр. 103 от 2022 г. и бр. 107 от 2024 г.), в чл. 45, ал. 3, т. 6 след думите „статус и площ на поземления имот" се добавя „информация по чл. 3, параграф 1, букви „а", „б" и „в" и параграф 2 от Регламент (ЕС) 2021/2116", а думите „в срок до десет дни" се заменят с „в срок до пет дни"."
	
	

	
	
	Изразяваме несъгласието си с така направено предложение със следните мотиви:
	
	

	
	
	1. Изискването за въвеждане на информация по чл. 3, параграф 1, букви „в", „6" и „в" и параграф 2 от Регламент (ЕС) 2021/2116 не следва да се обвързва с чл. 45, ал. 3, т. 6 на Наредба № 5 от 2018 г.
Член 45, ал. 3, т. 6 на В Наредба № 5 от 2018 г. гласи:
„6. (доп. - ДВ, бр. 33 от 2020 г., изм. - ДВ, бр. 103 от 2022 г., в сила от 24.12.2022 г., изм. - ДВ, бр. 107 от 2024 г., в сила от 01.01.2025 г.) информация за поземлени имоти в система на контрол по Кадастрален номер или КВС там, където няма КК; местоположение; начало и край на преходния период за поземлените имоти е преход, като след приключване на прехода информацията не се заличава; статус и площ но поземления имот; информация за културите в срок до десет дни от включване в система на контрол; при въвеждане на голям обем информация в срок до десет дни преди изтичане на десетдневния срок с мотивирано искане на контролиращото лице до компетентното звено, отправено по електронна поща, срокът може да бъде удължен;"
	Приема се
	Тексът е прецизиран.

	
	
	Член 3, параграф 1, букви „а", „б" и „в" и параграф 2 от Регламент (ЕС) 2021/2116 гласи: „Изключения в случаи на непреодолима сила и извънредни обстоятелства
1. За целите но финансирането, управлението и мониторинга на ОСП непреодолима сила и извънредни обстоятелства може да бъдат признати по-специално в следните случаи:
а) тежко природно бедствие или тежко метеорологично събитие, които са засегнали сериозно стопанството;
б) случайно унищожение на постройките за животни на стопанството;
в) поява на епизоотия, болест по растенията или вредител по растенията, която е засегнала част или всички селскостопански животни или земеделски култури на бенефициера;
2. Когато тежко природно бедствие или тежко метеорологично събитие, както е посочено в параграф 1, буква а), са засегнали сериозно определена област, съответната държава членка може да счете целия район за сериозно засегнат от бедствието или събитието."
Текстът на чл. 45, ал. 3, т. 6 на Наредба № 5 от 2018 г. посочва изискване за въвеждане на специфична информация в регистъра по чл. 16а, ал. 1, т. 1 от ЗПООПЗПЕС за сертифицираните растениевъдни обекти (кадастрални имоти), а текстовете на чл. 3, параграф 1, букви „а", „б" и „8“ и параграф 2 от Регламент (ЕС) 2021/2116 кореспондират и към животновъдни обекти и селскостопански животни.
Също така обръщаме внимание, че към настоящия момент регистъра по чл. 16а, ал. 1, т. 1 от ЗПООПЗПЕС не притежава нужните функционалност за въвеждане на форсмажорни обстоятелства при животновъдни обекти и селскостопански животни, както и за въвеждане на информация по чл. 3, параграф 2 от Регламент (ЕС) 2021/2116. Със създаването на задължение в националната нормативна база за въвеждане на информация от контролиращите лица в непригоден за тази цел регистър по чл. 16а, ал. 1, т. 1 от ЗПООПЗПЕС, поставя същите в невъзможност за изпълнение на нормативните изисквания.
	
	

	
	
	2. За контролиращите лица се създава нормативно задължение за въвеждане на определен тип информация, която обаче първо не е вменена на операторите да бъде предоставяна на контролиращите лица.
В Наредба № 5 от 3 септември 2018 г. и в Наредба № 9 от 26 юни 2023 г. няма въведено нормативно задължение за операторите и бенефициенти да информират контролиращото си лице за настъпили обстоятелства по чл. 3, параграф 1, букви „а", „б" и „в" и параграф 2 от Регламент (ЕС) 2021/2116.
Практиката до момента показва, че обстоятелства по чл. 3, параграф 1, букви „а", „б" и „в" и параграф 2 от Регламент (ЕС) 2021/2116 могат да възникнат след провеждане на годишна инспекция на стопанството от контролиращото лице. Без нормативно задължение за уведомяване от страна на оператора, настъпилите форсмажорни обстоятелства могат да бъдат установени от контролиращото лице чак на следваща годишна инспекция, като в този период информацията няма да бъде въведена в регистъра по чл. 16а, ал. 1, т. 1 от ЗПООПЗПЕС и съответно не може да бъде проверена от ДФЗ в този регистър съгласно изискванията на Наредба № 9 от 26 юни 2023 г.
Също така за контролиращите лица се създава задължение да въвеждат информация по чл. 3, параграф 1, букви „а", „б" и „в" и параграф 2 от Регламент (ЕС) 2021/2116 в регистър по чл. 16а, ал. 1, т. 1 от ЗПООПЗПЕС в определен срок, без да е ясно от кой момент започва да тече този срок.
	Приема се
	Текстът е прецизиран. 

	
	
	3. В представения „Доклад относно Проект на Наредба за изменение и допълнение на Наредба № 9 от 2023 г. за условията и реда за прилагане на интервенциите „Биологично растениевъдство" и „Биологично пчеларство", включени в Стратегическия план за развитие на земеделието и селските райони за периода 2023- 2027 г." липсват каквито и да било мотиви за намаляване на административния срок на контролиращите лица от десет на пет дни за въвеждане на информация по чл. 45, ал. 3, т. 6 на Наредба № 5 от 2018 г.
На 1-ви януари 2025 г. влезе в сила изменение на Наредба № 5 от 2018 г., с което всички административни срокове за въвеждане на информация от контролиращите лица в регистър по чл. 16а, ал. 1, т. 1 от ЗПООПЗПЕС бяха уеднаквени на десет дни. Тази промяна бе многократно обсъждана, мотивирана и приета от Работната група, сформирана съгласно Заповед РД№09- 1119/23.11.2023. за изготвяне на НИД на Наредба № 5 от 2018 г. Промяната стана факт преди по-малко от два месеца и в момента тече актуализация на вътрешните процедури за работа на контролиращите лица за имплементирането на промените в наредбата. Поредно изменение на срока ще създаде необходимост от нови промени във вътрешните процедури.
Също така намаляването на срока за въвеждане на информацията по чл. 45, ал. 3, т. 6 на Наредба N° 5 от 2018 г. е неприемливо, предвид обема и естеството на самата информация.
Не на последно място намаляването на срока за въвеждане на каквито и да било данни в регистъра по чл. 16а, ал. 1, т. 1 от ЗПООПЗПЕС на пет дни противоречи на чл. 23, ал. 1,т. 12 от съшия закон, в която се посочва, че срока за въвеждане на информация за обстоятелствата по договора за контрол и сертификация е десет дни. Чл. 45, ал. 3, т. 1 от Наредба № 5 от 2018 г. също поставя срок от десет дни за въвеждане на всяка информация за обстоятелствата по договора за контрол, включително и информация за обектите под контрол.
	Не се приема
	Промяната на срока в чл. 45, ал. 3, т. 6 не касае срока за въвеждане на информация (десет дни) в регистъра по чл. 16а, ал. 1, т. 1 от Закон за прилагане на общата организация на пазарите на земеделски продукти на Европейския съюз.
Измененият срок се отнася за уведомяване на компетентното звено от страна на контролиращите лица, в случаите в които контролиращите лица следва да въведат голям обем информация и не могат да спазят десетдневния срок за въвеждането ѝ.
До НИД на Наредба № 5 от 20.12.2024 г. срокът за уведомяване е бил „3 работни дни преди изтичане на седемдневния срок“. Промяната на „пет работни дни“ е предложена за обсъждане в работната група с проект на НИД, изпратен по електронен път на 01.04.2024 г.
В становището на СКЛБП от 30.08.2024 г. липсват коментари по НИД - §12, т. 2, буква „г“, което означава, че промяната от „3 работни“ на „пет работни“ дни е приета.

	
	
	С оглед гореизложените мотиви отправяме следните предложения за промени в изготвения проект на НИД на Наредба № 9 от 2023 г.:
	
	

	
	
	1. Така предложения текст на параграф 26 от проект на Наредба за изменение и допълнение на Наредба № 9 от 2023 г. за условията и реда за прилагане на интервенциите „Биологично растениевъдство" и „Биологично пчеларство" да отпадне.
	Не се приема
	Създава се уредба относно ангажимента на операторите и контролиращите лица към поддържането на актуални данни.


	
	
	2. Срокът за въвеждане на информацията чл. 45, ал. 3, т. 6 на в Наредба № 5 от 2018 г. да не се променя.
	Не се приема
	Виж мотивите по-горе.

	
	
	3. В чл. 21а на Наредба № 9 от 2023 г. да се създаде ал. 6, както следва:
„6) Случаите на непреодолима сила и извънредни обстоятелства в съответствие с чл. 3 параграф 1, букви „а", „б" и „в" и параграф 2 от Регламент (ЕС) 2021/2116, заедно с необходимите доказващи ги документи, издадени от компетентен административен орган, се съобщават на контролиращото лице от земеделския стопанин или упълномощеното от него лице в срок от 10 работни дни от най-къснато дата на съответните документи."
	Приема се
	Текстът е прецизиран. Направена е редакция в съотносимата разпоредба на §27 в проекта на Наредба за изменение и допълнение на Наредба № 9 от 2023 г. за условията и реда за прилагане на интервенциите „Биологично растениевъдство“ и „Биологично пчеларство“, включени в Стратегическия план за развитието на земеделието и селските райони за периода 2023–2027  г.

	
	
	4. В Заключителни разпоредби на НИД на Наредба № 9 от 26 юни 2023 г. да се създаде следния параграф:
„В Наредба N9 5 от 2018 г. за прилагане на правилата на биологично производство, етикетиране и контрол, и за издаване на разрешение за контролна дейност за спазване на правилата на биологичното производство, както и за последващ официален надзор върху контролиращите лица (обн., ДВ, бр.75 от 2018 г.; изм., бр. 93 от 2018 г., бр.
35 от 2019 г. и бр. 33 от 2020 г., изм. и доп. бр. 103 от 2022 г. и бр. 107 от 2024 г.), в чл. 45, ал. 3 да се създаде т. 17: 17. информация по чл. 3, параграф 1, букви „а", „б" и „в" и параграф 2 от Регламент (ЕС) 2021/2116" при наличие на необходимите за това функционалности на регистъра по чл. 45, ол.1, в срок до десет дни от получаване на уведомлението по чл. 46. ал. 5.“
	Приема се
	Текстът е прецизиран. Във връзка с необходимостта от наличие на необходимите за това функционалности на регистъра по чл. 45, ал. 1 от Наредба № 5 от 2018 г. същите ще бъдат изпълними след обнародване на НИД на Наредба № 9, с което ще е налице законово основание за въвеждането на информацията в регистъра.


	
	
	5. В Заключителни разпоредби на НИД на Наредба № 9 от 26 юни 2023 г. да се създаде следния параграф:
„В Наредба № 5 от 2018 г. за прилагане на правилата на биологично производство, етикетиране и контрол, и за издаване но разрешение за контролна дейност за спазване на правилата на биологичното производство, както и за последващ официален надзор върху контролиращите лица (обн., ДВ, бр. 75 от 2018 г.; изм., бр. 93 от 2018 г., бр. 35 от 2019 г. и бр. 33 от 2020 г., изм. и доп. бр. 103 от 2022 г. и бр. 107 от 2024 г.), в чл. 46 да се създаде ал. 5: 5) Лицата, вписани в регистъра на биологичното производство по чл. 45, ал. 1, са длъжни да предоставят информация на контролиращото лице за всички настъпили обстоятелства в съответствие с чл. 3 параграф 1, букви „а", „б" и „в" и параграф 2 от Регламент (ЕС) 2021/2116 в срок до 10 работни дни от най- късната дата на съответните документи доказващи настъпването на тези обстоятелства и издадени от компетентен административен орган."
	Приема се
	Текстът е прецизиран.

	
	
	Заключение
Сдружение на контролиращите лица за билогично производство многократно обръща внимание на това, че неучастието на представители на контролиращите лица в изготвянето и изменението на нормативните документи в областта на подпомагането на биологичното производство създава предпоставки за въвеждане на неизпълними задължения и пропуски в изискванията. Наредба № 9 от 26 юни 2023 г. е нормативен документ, който създава задължения не само за бенефициентите по интервенциите, но и за контролиращите лица, които отговарят за контрола на биологичното производство. Поради тази причина е необходимо Сдружение на контролиращите лица за билогично производство да участва активно в процеса на изготвяне и промяна на тази наредба.
	Приема се по принцип 
	Изготвените от Министерство на земеделието и храните нормативни актове се съгласуват с всички заинтересовани страни.

	4. 
	NickB
(Портал за обществени консултации 
на 17 февруари 2025 г.)
	Цели на мярка 10
	
	

	
	
	Чл. 2. Плащанията по интервенциите по чл. 1, ал. 1 се предоставят за постигането на следните цели:
1. принос за смекчаване на изменението на климата и за адаптиране към него, включително чрез намаляване на емисиите на парникови газове и повишаване на улавянето на въглерод, както и насърчаване на устойчивата енергия;
2. принос за спиране на загубата на биологично разнообразие, подобряване на екосистемните услуги и опазване на местообитанията и ландшафта;
3. насърчаване на устойчиво развитие и ефективно управление на природните ресурси, като вода, почва и въздух, включително чрез намаляване на зависимостта от химикали;
4. насърчаване на растежа и създаване на нови работни места в селските райони чрез прилагане на методите на биологичното производство.
	
	

	
	
	Обосновка, защо не трябва да има таван на плащанията за биологично произведени на плодове и зеленчуци
С драстичното орязване на средствата за биологични плодове и зеленчуци (чл. 50) не се постига нито една от изброените цели в Наредба 10. Трябва да се отбележи, че производството на биологични плодове и зеленчуци постига и други цели извън изброените в настоящата наредба.
Няма логига да се плащат за полски култури 100% за първете 100 ха, а за плодове и зеленчуци 100% за първите 50 ха. Целият технологичен процес при отглеждане на полски култури е механизиран. При отглеждане  за плодовете и зеленчуците се изисква много работна ръка за много дни в годината.
Стопанство, което отглежда по-големи площи с плодове и зеленчуци е по-устойчиво, е по-конкурентноспособно, създава повече работна ръка, спомага за намаляване на безработицата и обезлюдаването в селските райони. Възпитава повече хора към стремеж да купуват и отглеждат качествени биологични продукти. Спомага за задоволяване потреблението на населението в страната с качествени плодове и зеленчуци българско производство, а не внос от други страни.
	Не се приема
	Доколкото бележките се отнасят до Наредба № 9 от 2023 г. за условията и реда за прилагане на интервенциите „Биологично растениевъдство“ и „Биологично пчеларство“, включени в Стратегическия план за развитието на земеделието и селските райони за периода 2023-2027 г. следва да се отбележи, че цитираната норма на чл. 50 е изцяло в съответствие с одобрените от Европейската комисия текстове на интервенцията „Биологично растениевъдство“, част от Стратегическия план за развитието на земеделието и селските райони за периода 2023 – 2027 г. 

	
	
	Обръщаме внимание, че при кандидатстване по мерките за неземеделски дейности се дава предимство на устойчивите и по-големи стопанства, което не е случайно. Мерките за неземеделски дейности също са писани от експерти на дирекция „Развитие на селските райони" и се остава с впечатление, че логически (приоритети, цели и т.н.) си противоречат с подпомагането за биологично производство на плодове и зеленчуци....
	
	

	
	
	Предлагаме да няма ограничения в плащането на субсидии за биологично произведени плодове и зеленчуци, както беше над десет години...
	
	

	5. 
	Национална асоциация на зърнопроизводителите
Илия Проданов – председател на Управителния съвет
(по електронен път 
на 17 февруари 2025 г.)
	Във връзка с текущото обществено обсъждане на Наредба за изменение и допълнение на Наредба № 9 от 2023 г. за условията и реда за прилагане на интервенциите „Биологично растениевъдство“ и „Биологично пчеларство“, включени в Стратегическия план за развитието на земеделието и селските райони за периода 2023-2027 г., Националната асоциация на зърнопроизводителите (НАЗ) отправя следното предложение:
	
	

	
	
	Включване на културата „резене“ в списъка на подпомаганите билки по Наредба № 9 от 2023 г., съгласно Приложение № 4 към чл. 49, ал. 1, т. 23 и ал. 2, т. 23.
	Приема се
	В приложение № 4 към чл. 49, ал. 1, т. 23 и ал. 2, т. 23 „Билки“ е добавен нов ред „Резене“.

	
	
	НАЗ подчертава следните аргументи в подкрепа на предложението:
> Висок експортен потенциал: Основната част от произведеното резене в България е предназначено за износ с цел производство на чай, но ниските добиви затрудняват икономическата рентабилност на културата.
> Съответствие с принципите на биологичното земеделие: Културата се отглежда с минимално използване на химически торове и пестициди, което я прави подходяща за биологично производство. Същевременно, резенето допринася за разнообразяване на агроекосистемите чрез ротация и междинни култури.
> Агроекологични и екосистемни ползи: Подобрява почвеното здраве, като дълбоката му коренова система спомага за аерацията на почвата. Благоприятен е за опрашителите, тъй като цветовете му осигуряват нектар за пчелите. Съдържа естествени ароматни съединения, които отблъскват вредители, намалявайки нуждата от растителнозащитни продукти.
> Нисък добив и необходимост от финансова подкрепа: Добивът от резене е значително по-нисък в сравнение с други билки, което намалява стимулите за разширяване на площите. Финансовата подкрепа ще насърчи фермерите да инвестират в сертифицирано биологично производство, което ще повиши конкурентоспособността на българските производители.
> Аналогия с вече включени билки: В Приложение № 4 вече са включени култури със сходни свойства като анасон, мащерка, маточина и розмарин. Резене има сходно приложение в билковата медицина и кулинарията и напълно отговаря на критериите за подпомагане.
НАЗ счита, че включването на резене в списъка на подпомаганите билки, съгласно Приложение № 4 към чл. 49, ал. 1, т. 23 и ал. 2, т. 23, ще насърчи развитието на биологичното растениевъдство в България, ще подпомогне устойчивото използване на агроекологичните ресурси и ще повиши конкурентоспособността на сектора. Настоящото предложение цели да подкрепи земеделските производители в прехода към устойчиви земеделски практики и да създаде по-благоприятни условия за производство и износ на биологична продукция.

